Die Evangelies-Gereformeerde Kerk van Suid-Afrika is 'n lewenskragtige, evangeliese kerk wat op 'n gereformeerde grondslag berus.
Hierdie Kerk is gefundeer op die Heilige Skrif, die onfeilbare Woord van God. Ons glo en bely 'n enige, algemene kerk wat 'n heilige vergadering is van ware gelowiges in Christus, wat hulle saligheid in Jesus Christus verwag en gewas is deur Sy bloed, geheilig en verseël deur die Heilige Gees.